Държавен вестник, бр. 64, 2012 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  64
ОФИЦИАЛЕН РАЗДЕЛ
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ФИНАНСИТЕ
ДОГОВОР
за подписка между Република България и 
БНП ПАРИБА, ЕЙЧ ЕС БИ СИ БАНК ПЛС 
и РАЙФАЙЗЕН БАНК ИНТЕРНЕШЪНЪЛ 
във връзка с емитирането на облигации на 
стойност до 950 000 000 евро, подписан на 
4 юни 2012 г.
(Ратифициран със закон, приет от 41-ото 
Народно събрание на 8 юни 2012 г. – ДВ, бр. 46 
от 2012 г. В сила от 4 юни 2012 г.)
Настощият договор се сключи на 4 юни 
2012 г. („Дата на сключване“) между:
(1) Република България („Емитентът“), 
представлявана от Министъра на финансите; и
(2) БНП ПАРИБА (БНП), Ейч Ес Би Си 
Банк ПиЕлСи (Ейч Ес Би Си) и Райфайзен Банк 
Интернешънъл АД (РБИ и заедно с БНП и 
Ейч Ес Би Си, „Мениджърите“),
Като се има предвид, че: 
(А) Емитентът предлага да бъдат емити­
рани облигации с общ размер на главницата 
до 950 000 000 евро („Облигациите“).
(Б) Облигации ще бъдат издадени в без­
налична форма с единична стойност от 
100 000 евро, със стойности над този раз­
мер – кратни на 1000. Облигациите ще бъдат 
удостоверени чрез глобален сертификат („Гло­
балният сертификат за Облигациите“), който 
ще подлежи на замяна срещу индивидуални 
сертификати за облигации (заедно с Глобалния 
сертификат за облигации, „Сертификати за 
облигации“) съгласно условията по-долу.
(В) В съответствие със законодателството 
на Република България, за да бъде обвързващ 
за Емитента, се изисква настоящият Договор 
(i) да бъде подписан от Министъра на финан­
сите на Република България („Министърът 
на финансите“), (ii) да бъде ратифициран от 
Народното събрание на Република България 
със Закон за ратификация (както този тер­
мин е дефиниран по-долу), като същият с 
указ на Президента на Република България 
(„Президентът“) е обнародван в „Държавен 
вестник“ („Парламентарните процедури“). След 
приключване на Парламентарните процедури 
този Договор ще бъде обнародван в „Държавен 
вестник“ само с информационна цел.
Бе постигнато споразумение относно след­
ното:
1. Издаване на Облигациите
1.1. В сроковете и при условията, предвидени 
с настоящото, Емитентът приема да емитира 
Облигациите на датата на приключване така, 
както е посочена в ценовото допълнение във 
формата на Приложение 1 към настоящия 
Договор („Ценовото допълнение“) или на по-
късна дата (не по-късно от 14 дни), за която 
Емитентът и Мениджърите се споразумеят 
(„Датата на приключване“), на Мениджърите 
или на тяхно нареждане. Облигациите ще 
бъдат емитирани на стойност, посочена в 
Ценовото допълнение („Емисионната цена“). 
Задълженията на страните по този Договор 
ще влязат в сила след удовлетворяването на 
предварителните условия и подписването на 
Ценовото допълнение. Така, както се използва 
в Договора терминът „Дата на подписване“, ще 
означава датата на подписване на Ценовото 
допълнение, която дата ще следва приключ­
ването на всички Парламентарни процедури. 
Отнасянето по-долу към този Договор ще оз­
начава отнасяне и към Ценовото допълнение, 
когато контекстът позволява това. 
1.2. Емитентът ще сключи (1) Договор за 
фискално агентство („Договорът за фискално 
агентство“) с Дъ Банк ъв Ню Йорк Мелън в 
качеството на фискален агент („Фискалният 
агент“) и с другите агенти, предвидените 
в същия, (2) доколкото Облигациите се 
удостоверяват чрез Глобалния сертификат, 
Актът за поемане на задължения (the Deed 
of Covenant), („Актът за поемане на задъл­
жения“) и (3) Емитент-ICSD1 Споразумение 
между Емитента и всеки от Euroclear Bank 
SA/NV (Юроклиър) и Clearstream Banking, 
société anonyme (Клиърстрийм, Люксембург) 
(„Емитент-ICSD Споразумението“). Договорът 
за фискално агентство и Актът за поемане 
на задължения също ще бъдат подписани от 
Министъра на финансите и ратифицирани 
съгласно Парламентарните процедури, като 
Договорът за фискално агентство ще бъде 
обусловен от подписването на допълнение 
„Информация за облигациите“ във формата 
на Приложение 6 към Договора за фискално 
агентство („Допълнение „Информация за обли­
гациите“). Облигациите ще бъдат издадени 
в съответствие с условията, предвидени в 
Договора за фискално агентство, и в опреде­
лената в същия форма. Настоящият Договор, 
Договорът за фискално агентство, Актът за 
поемане на задължения и Емитент-ICSD 
Споразумението се наричат заедно по-долу 
„Споразуменията“.
1.3. Емитентът потвърждава, че е в про­
цес на изготвяне на предварителен проспект 
(„Предварителният проспект“) и с настоящото 
1 International Central Securities Depository (ICSD) – 
Международен централен депозитар на ценни книжа.